รัฐบาลไทย-ข่าวทำเนียบรัฐบาล-จุรินทร์ประชุมสามฝ่าย เคาะประกันรายได้เกษตรกรชาวสวนปาล์ม ชาวสวนพอใจ ชื่นชมรัฐมนตรีที่ได้มาตรการ เป็นรูปธรรมที่สุด
วันพฤหัสบดีที่ 8 สิงหาคม 2562
จุรินทร์ประชุมสามฝ่าย เคาะประกันรายได้เกษตรกรชาวสวนปาล์ม ชาวสวนพอใจ ชื่นชมรัฐมนตรีที่ได้มาตรการ เป็นรูปธรรมที่สุด
หน้าห้องประชุม 404 ชั้น4 อาคารรัฐสภา นายจุรินทร์ ลักษณะวิศิษฎ์ หัวหน้าพรรคประชาธิปัตย์ รองนายกรัฐมนตรีและรัฐมนตรีว่าการกระทรวงพาณิชย์ ได้จัดการประชุมหารือแนวทางการบริหารจัดการตามน้ํามันทั้งระบบโดยผู้ที่เกี่ยวข้องกว่า  100 คน
ทั้งกระทรวงพาณิชย์ โดยกรมการค้าภายในและกรมที่เกี่ยวข้อง ราชการ รัฐวิสาหกิจ เอกชน และตัวแทนเกษตรกร เช่น นายมนัส พุทธรัตน์ ประธานสมาพันธ์ชาวสวนปาล์มแห่งประเทศไทย นายอธิราษฎร์ ดําดี ผู้ทรงคุณวุฒิในคณะกรรมการนโยบายปาล์มแห่งชาติ นายพันศักดิ์ จิตรรัตน์ ประธานคณะกรรมการด้านปาล์มน้ํามันและพืชพลังงาน สภาเกษตรกรแห่งชาติ เป็นต้น
โดยรองนายกรัฐมนตรีและรัฐมนตรีว่าการกระทรวงพาณิชย์ได้กล่าวสรุปผลการประชุม ได้ระดมทุกฝ่าายมาหาข้อสรุปร่วมกันในเรื่องของการประกันรายได้เกษตรกรชาวสวนปาล์ม ซึ่งทั้ง 3 ฝ่ายได้เห็นพ้องต้องกันว่าจะมีการดําเนินการตามนโยบายประกันรายได้ชาวสวนปาล์มของรัฐบาลโดยแบ่งรายละเอียดนั้นจะกําหนดรายได้ประกันที่กิโลกรัมละ 4 บาทที่น้ํามัน 18% โดยจัดประกันรายได้ให้ครัวเรือนละไม่เกิน 25 ไร่ ในเรื่องของการคิดคํานวณส่วนต่างที่จะโอนผ่านบัญชีของธนาคาร ธกส.โอนให้เกษตรกรนั้น คิดคํานวณจากรายได้ที่ประกันกิโลละ 4 บาทลบด้วยราคาตลาด ณช่วงเวลาที่กําหนดโดยส่วนต่างนี้จะโอนเข้าบัญชีให้เกษตรกรทันที
โดยการคํานวณราคาตลาดเพื่อเอาไปรบกับ 4 บาทนั้นก็จะคํานวณทุก 15 วันและจะมีอนุกรรมการที่จะมีการจัดตั้งขึ้นเป็นผู้คํานวณ ส่วนในเรื่องของการโอนเงินส่วนต่างนั้นจะโอนให้ปีละ 4 ครั้งหรือที่เรียกว่าจะโอนให้ทุก 3 เดือน
อย่างไรก็ตามนโยบายประกันรายได้ของชาวสวนปาล์มนั้นจะเป็นมาตรการหนึ่ง แต่จะมีมาตรการอื่นควบคู่ไปด้วยเพื่อให้ชาวสวนปาล์มมีรายได้และชีวิตความเป็นอยู่ที่ดีขึ้นโดยมาตรการที่จะทําควบคู่กันไปนั้นประกอบด้วยหลายมาตรการด้วยกัน เช่น มาตรการที่หนึ่ง คือเป็นมาตรการที่จะต้องส่งเสริมสนับสนุนให้มีการใช้บี 10 โดยผู้แทนของกระทรวงพลังงานได้แจ้งให้ที่ประชุมทราบว่ามีแนวทางที่จะดําเนินการให้บี 10 เป็นภาคบังคับโดยเปลี่ยนจากบี7 เป็นบี 10 ให้ได้ภายในสิ้นปีนี้ เพื่อเพิ่มการใช้น้ํามันปาล์ม
มาตรการที่สอง คือ นําผลิตภัณฑ์ตามนั้นไปใช้เป็นเชื้อเพลิงการผลิตไฟฟ้าซึ่งมติคณะรัฐมนตรีเคยไงมติและยังมีผลของปริมาณการใช้ตามเหลืออยู่จนถึงขณะนี้อีกประมาณ 130,000 ตันซึ่งจะมีการผลักดันในการดําเนินการให้จบตามที่คณะรัฐมนตรีแจ้งไว้
ประการที่สาม คือ ในเรื่องของการกํากับสต๊อกน้ํามันปาล์มดิบและน้ํามันปาล์มที่ฟอก แนะนําเครื่องมือทางเทคโนโลยีเข้ามาตรวจวัดแทนการใช้กําลังคน เป็นมติเป็นเอกฉันท์ ว่าให้นําเครื่องวัดทางอิเล็คทรอนิกส์ที่มีความแม่นยํา
ประการถัดมา คือ มาตรการในเรื่องของการที่จะต้องบังคับในการนําเข้าน้ํามันปาล์มและเคร่งครัดในเรื่องของการนําน้ํามันปาล์มผ่านแดนจากประเทศไทยโดยเฉพาะผ่านจากด่านสะเดา หรือทางภาคใต้เพื่อผ่านแดนไปยังประเทศเพื่อนบ้านซึ่งจะต้องมีมาตรการกํากับและบังคับใช้โดยเคร่งครัดเพื่อไม่ให้มีการนําน้ํามันปาล์มที่อ้างว่าเพื่อการผ่านแดนมาใช้ในประเทศไทยมีผลทําให้ราคา ผลปาล์มตกและกระทบกับเกษตรกร
ประการต่อไป คือ การเร่งรัดการส่งออกน้ํามันปาล์มเพื่อนําไปใช้ในการผลิตสินค้าอุตสาหกรรมซึ่งเรามีแข่ง คือมาเลเซียอินโดนีเซียแปลว่าตลาดใหญ่อยู่ในอินเดียและอาจจะมีตลาดอื่นรองรับ ซึ่งตอนนี้กระทรวงพาณิชย์ก็จะรับไปในการจะเพิ่มการส่งออกต่อไปเป้าหมายใหญ่ครั้งนี้ซึ่งมีเป้าหมายที่จะเดินทางไปอินเดียจะนําภารกิจนี้ไปดําเนินการเพื่อเปิดตลาดน้ํามันปาล์มเพิ่มด้วย
มาตรการสุดท้ายที่สําคัญ คือ
เราเห็นด้วยตรงกันว่ามาตรการปาล์มยั่งยืนเป็นเรื่องจําเป็น โดยเฉพาะที่จะเป็นรูปธรรมในการทําให้เกิดความยั่งยืนขึ้นได้ คือต้องมีพระราชบัญญัติปาล์มน้ํามันเกิดขึ้น ซึ่งที่ประชุมมีความเห็นร่วมกันว่าจะได้มีการผลักดันในเรื่องของพระราชบัญญัตินี้ให้เกิดขึ้นสัมฤทธิ์ผลเป็นรูปธรรมต่อไป
ทั้งหมดคือผลการประชุมในวันนี้ และจะได้มีการนําเสนอผ่านคณะกรรมการนโยบายแห่งชาติที่มีนายสมคิด จาตุศรีพิทักษ์ รองนายกรัฐมนตรีเป็นประธานเพื่อนําเข้าคณะรัฐมนตรีครั้งต่อไป